|  |  |
| --- | --- |
| **Припрема за час** | |
| Предмети | Српски језик, Моја отаџбина Србија, Основи културе српског народа |
| Наставна јединица | **Млади и друштвене мреже**  (први час обраде) |
| Узраст | Старији узраст (7. и 8. разред) |
| Наставник | Милија Јевремовић |
| Област | Бонди/Париски регион, Француска |
| Трајање | Два школска часа, Зум апликација |
| Циљеви часа | |
| Образовни: | 1. Мотивисање ученика за активно учешће на часу 2. Упознавање са појмом туђица и позајмљеница у српском језику 3. Упознавање са појмом скраћеница у језику младих на друштвеним мрежама 4. Усвајање правописних правила у вези са писањем назива друштвених мрежа 5. Подстицање вербалног језичког израза код ученика 6. Развијање језичке културе |
| Васпитни: | 1. Развијање љубави према српском језику и култури 2. Развијање радозналости према савременим друштвеним појавама 3. Неговање културе говора и вршњачке подршке |
| Практични: | 1. Оспособљавање ученика за читање, разумевање и тумачење ћириличног текста 2. Развијање способности ученика за служењем информацијама у тексту и вантекстовном окружењу 3. Оспособљавање ученика за издвајање кључних појмова 4. Развијање критичког мишљења на дату тему 5. Развијање способности кратке и јасне усмене продукције наученог |
| Наставне методе | Дијалошка, монолошка, текстовна, комуникативна |
| Облици рада | Индивидуални, фронтални (посредством Зум апликације) |
| Наставна средства | Power Point презентација, аутор Милија Јевремовић  Видео-запис „Деца и интернет“, https://youtu.be/5OJWLP4omXs |
| Литература | Јован Јерковић, Митар Пешикан, Мато Пижурица, „Правопис српског језика“  Часопис „Тинејџер“, Културни центар Чукарица (текст „Дан без интернета“)  Извори на интернету:  <https://youtu.be/5OJWLP4omXs>  <https://www.bbc.com/serbian/lat/svet-48186997>  <https://atec.rs/sta-su-drustvene-mreze> |

Извор: презентација „Млади и друштвене мреже“ (приказ на часу)

**Концепт часа**

Уводни део:

Мотивација ученика за рад и тему. Можемо ли замислити живот без друштвених мрежа?

Шта су друштвене мреже? На којим друштвеним мрежама си ти?

Оперативни део:

Кроз упоређивање слика, ученици исказују своје мишљење о друштвеним мрежама. У прилог томе иде и видео-запис „Деца и интернет“ који ученици слушају и коментаришу. Развијање критичког мишљења и подстицање радозналости: Зашто млади толико времена проводе на интернету? Шта је то „тамо“ толико занимљиво?

Правописна решења у вези са писањем назива друштвених мрежа. Језик друштвених мрежа – туђице и позајмљенице. Употреба скраћеница на друштвеним мрежама. Вежба: препиши правилно разговор.

Завршни део: Предности и мане друштвених мрежа – дискусија.

Предлог добре употребе друштвене мреже.

Закључак: Морамо познавати добре и лоше стране интернета.

Порука за крај: „Дели објаве, не шеруј постове. До свог језика не руши мостове“.

Домаћи задатак: Прочитај текст „Дан без интернета“ и одговори на постављена питања.